Tutlayt di tmedyazt n Tziri temxallaf ɣef tin yal ass, imi akken neẓra tutlayt-agi d tin yesɛan ilugan-is acku tettwasexdam s ɣur yimedyazen, wid yuɣen tannumi qqaren-d tamedyazt, mačči d menwala, yeqqar-itt-id uḥeddad n wawal, ixeddem-as anya, tettas-d ɣef yiwet n tmeɣrut. Maca xas ulama Tiziri s teqbaylit i tettaru, ad naf azerrer n tutlayin tiberraniyin, ladɣa tutlayt taɛrabt, azerrer-a yekka-d seg unekcum aberrani ɣer tmurt n lezzayer, ladɣa ddin n Lislam, imi yella-d s taɛrabt. Imezdaɣ n tmurt n leqbayel ur ufin ugur akken ad smersen tutlayt-a akken ad gzin timsal n ddunit iɣef i d-yiwi ddin-a; aya dayen yeldin abrid ad d-kecmen kra n wawalen n taɛrabt ɣer teqbaylit: 4-1- Asemres n wawalen ijenṭaḍen :